คือมีอะไรกับแฟนก่อนวันไข่ตกและวันไข่ตกเป็นแบบนี้มา3ปีละค้ะตอนนี้ไม่ท้อง และประจำเดือนมาสม่ำเสมอทุกเดือน จะมีอยู่เดือนกุมพา-พฤษภาที่ไม่มา นอกจากนั้นมาทุกเดือนเลยค้ะ
สวัสดีค่ะ การมีเพศสัมพันธ์อย่างต่อเนื่องโดยไม่ได้ป้องกันด้วยถุงยางอนามัยหรือยาคุมชนิดใดๆเลยติดต่อกันเกิน 1 ปี โดยไม่มีบุตรนั้น อาจเข้าข่ายภาวะผู้มีบุตรยากสาเหตุของการมีบุตรยาก อาจเกิดจาก สาเหตุทางฝ่ายหญิงเช่นมีมดลูกที่ผิดปกติ ท่อนำไข่ตีบตัน ไข่ตกไม่สม่ำเสมอ ฮอร์โมนจากรังไข่ไม่สมดุล หรือสาเหตุจากฝ่ายชายเช่นจำนวนอสุจิน้อยหรือไม่แข็งแรง ส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมาก สูบบุหรี่ ดื่มแอลกอออล์เป็นประจำ ก็ได้เช่นกันจากที่กล่าวมา ที่มีประวัติเรื่องประจำเดือนมาไม่สม่ำเสม อาจมีสาเหตุความผิดปกติของมดลูกหรือรังไข่ที่ขัดขวางการปฏิสนธิและตั้งครรภ์ได้ ควรไปพบแพทย์เพื่อตรวจเพิ่มเติมต่อไป เบื้องต้นรักษาสุขภาพร่างกายทั่วไปให้แข็งแรง ควรพาสามีไปตรวจพร้อมกันด้วยค่ะ